Emmanuelle (filmová séria)

**Emmanuelle** (alebo niekedy aj **Emanuelle**) je séria prevažne francúzskych eroticko-dobrodružných celovečerných a televíznych filmov, ktorých vzniklo celkovo 15, vrátane jedného rebootu. Hlavná postava Emanuela je inšpirovaná románom, ktorý napísala Emmanuelle Arsan vo svojej prvej knihe *[[Emmanuelle (román)|Emmanuelle]]* z roku 1959. Postavu Emmanuelle využilo aj mnoho ďalších autorov a vzniklo množstvo podobných projektov.

## História
Táto postava sa prvýkrát objavila v podobe Eriky Blancovej v talianskom filme *Io, Emmanuelle* z roku 1969.

### 19741978
V roku 1974 bol román predmetom filmovej adaptácie *[[Emanuela (film)|Emanuela]]* s holandskou herečkou Sylviou Kristel, ktorá je najznámejšou herečkou danej postavy. Film produkoval Yves Rousset-Rouard a režíroval Just Jaeckin. Snímka mala veľký medzinárodný úspech, čo podnietilo tvorcov k ďalším pokračovaniam. V Paríži zostal film premietaný v kinách na Champs-Élysées takmer trinásť rokov s anglickými titulkami a videlo ho okolo deväť miliónov divákov vo Francúzsku. Film s rozpočtom 2,4 milióna vtedajších frankov zarobil vyše 100 miliónov frankov.

V roku 1975, keď sa pracovalo na druhom pokračovaní *[[Emmanuella – antipanna]]*, taliansky producent Mario Mariani sa pokúsil využiť túto príležitosť a spravil z druhotriednej herečky hrdinku nového seriálu *[[Emanuelle nera]]* (čierna Emanuela). Mariani sa odlišuje odstránením *m* z pôvodného názvu francúzskej série. V talianskej sérii hrá Laurou Gemser, herečka zmiešaných rás indonézskeho pôvodu, ktorá sa objavila aj v malej úlohe masérky v *Emmanuelle 2*. Film *Emmanuella – antipanna* videlo vo Francúzsku vyše dva milióny divákov a jeho rozpočet bol medzi 8 až 10 miliónmi frankov.

Tretí film ságy *[[Zbohom, Emmanuella]]* je posledný, ktorý produkoval Yves Rousset-Rouard a spoločnosti Parafrance a Trinacra Films. Dielo videlo necelý milión návštevníkov a zaznamenal už nižší úspech čím pôvodnú trilógiu uzavrel.

### 19841993
Po sedemročnej pauze vznikol v roku 1984 štvrtý diel *[[Emmanuella – Útek pred láskou]]*, ktorého nadväznosť na predošlé časti bola iba minimálna. Produkoval ho Alain Siritzky za účasti ASP (Alain Siritzky Production), vlastnej produkčnej spoločnosti. Film so Sylviou Kristel a Mia Nygren v rolách Emanueli ťažil zo svojej povesti a v kinách ho videlo niečo cez milión divákov.

Kvôli nižším rozpočtom a tým aj horšej kvalite spravovania boli ďalšie opusy série (*[[Emmanuelle 5]]*, *[[Emmanuelle 6]]* a *[[Emmanuelle au 7ème ciel]]*) z produkcie Siritzkého len málo úspešné.

V roku 1993 vzniklo aj sedem televíznych filmov pre minisériu *[[Emmanuelle (miniséria)|Emmanuelle]]*, čoraz horšej kvality, ktoré produkoval tiež Alain Siritzky.

### 2024
Režisérka Audrey Diwan spracovala svoju verziu filmu ''Emmanuelle'' s Noémie Merlant, ktorý mal premiéru 25. septembra 2024 vo Francúzsku.

## Fakty a zaujímavosti
* V roku 1976 bol film *[[Na pokraji spoločnosti]]* (*La Marge*) od Waleriana Borowczyka uvádzaný aj pod názvom *Emmanuelle '77*, kvôli lepšej propagácii.
* Miniséria *[[Emmanuelle (miniséria)|Emmanuelle]]* bola vytvorená pred filmom *[[Emmenauelle 7]]*.

## Filmy série
Oficiálna séria sa skladá zo siedmich filmov:

* *[[Emanuela (film)|Emanuela]]* (1974)
* *[[Emmanuella – antipanna]]* (1975)oficiálna premiéra snímky vo Francúzsku sa konala až v roku 1978
* *[[Zbohom, Emmanuella]]* (1978)
* *[[Emmanuella – Útek pred láskou]]* (1984)
* *[[Emmanuelle 5]]* (1987)
* *[[Emmanuelle 6]]* (1988)
* *[[Emmanuelle au 7ème ciel]]* (1993)

## Herecké obsadenie

## Filmový štáb

## Technické parametre

## Poznámky

## Referencie

## Literatúra
* 
* 
* 
* 
* 

## Pozri aj
* *[[D'Emmanuelle à Emmanuelle, deux films au coeur de deux révolutions sexuelles]]* (dokument)

## Iné projekty

## Externé odkazy
* IMDb

Kategória:Francúzske filmové série
Kategória:Francúzske filmy
Kategória:Emmanuelle
Kategória:Erotické filmové série